google/wiki40b huggingface dataset:
Eesti Laul 2012

Reeglid

Lauluvõistlusel osalevatele lauludele on avalikustamise, laulu esitajate ja autorite ning laulu pikkuse kohta kehtestatud mitmed reeglid.
Osalemiskõlblikud on kõik laulud, mille sõnu ega viisi pole avalikustatud enne 1. septembrit 2011. Laulu pikkus võib olla maksimaalselt kolm minutit. Inimesi võib laval olla maksimaalselt kuus ning nad peavad olema sündinud enne 22. maid 1996 ehk peavad olema vähemalt 16-aastased 2012. aasta Eurovisiooni lauluvõistluse esimeseks poolfinaaliks. Võistlusel on lubatud ainult laulud, mille autorid ja esitajad on Eesti vabariigi kodanikud või residendid.

Formaat

Nagu ka 2011. aasta võistlus oli lauluvõistlus kolmevooruline, koosnedes eelvoorust, kahest poolfinaalist ja finaalist. Eelvoorus valis muusikaekspertidest žürii 20 lugu poolfinaalidesse. Poolfinaalides osalevad lood salvestati ETV neljandas stuudios ning salvestised esitati telepublikule ja žüriile hindamiseks 18. ja 25. veebruaril 2012. Žürii ja telepubliku punktide liitmisel pääses mõlemast poolfinaalist finaali 5 laulu. Finaal toimus avaliku kontserdina Nokia Kontserdimajas 3. märtsil 2012. Ka finaal oli kahevooruline: esimeses voorus võistlesid kõik 10 finalisti, kellest edasi pääses žürii ja publiku punktide liitmisel kaks enim punkte kogunud osalejat; teises voorus osutus võitjaks see laul, mis kogus rohkem hääli telefonihääletusel.
Žürii- ja telefonihääletusel tekkiva lugude järjestuse põhjal taandati punktid ühest kümneni: 10 punkti läks enim punkte või hääli kogunud laulule ning 1 punkt kõige vähem hääli kogunud laulule. Nende punktide liitmisel tekkiva järjestuse alusel selgusid edasipääsejad poolfinaalides ja finaali esimeses voorus.

Eelvoor

Tähtaeg laulude esitamiseks oli 12. detsember 2011 kell 15.00. Võistlusele esitati 159 lugu, mis oli lauluvõistluse senine rekord.
15. detsembril kuulas osalevad lood üle 11-liikmeline žürii, kelle ülesanne oli neist valida 20 poolfinalisti. Tulemused avalikustas lauluvõistluse peaprodutsent Heidy Purga sama päeva õhtul ETV telesaates "Ringvaade".
Žüriisse kuulusid Owe Petersell (Raadio Elmar), Toomas Puna (Sky Plus), Erik Morna (Raadio 2), Iiris Vesik (muusik), Hannaliisa Uusma (muusik), Valner Valme (Postimees), Siim Nestor (Eesti Ekspress), Henry Kõrvits (muusik), Olavi Paide (RUUT, produtsent), Koit Raudsepp (Raadio 2) ja Ingrid Kohtla (ETV).
Ott Valdma

Ott Valdma (sündinud 02. detsember 1984 Tartus) on Kose vallavolikogu liige, Sotsiaaldemokraatliku Erakonna liige (alates 2011) ja endine ja ühtlasi viimane Kõue vallavanem.

Haridus

Aastal 2001 lõpetas Valdma Ardu Põhikooli, aastal 2004 Kose Gümnaasiumi ja aastal 2007 Tartu Ülikooli riigiteaduste eriala.

Poliitiline tegevus

2005. aastal kandideeris Kõue vallavolikogu valimistel Eestimaa Rahvaliit nimekirjas ning kogus 18 häält, millega oli Eestimaa Rahvaliit 1. volikogu asendusliige Kõue vallavolikogus. Asendusliikmena osales 2009. aastal Kõue vallavolikogu töös.
2009. aastal kandideeris Kõue vallavolikogu valimistel Valmisliit Siin Me Elame nimekirjas ning kogus 138 häält (18% kõigist hääletanutest ning 38% Siin Me Elame häältest) saades poole rohkem hääli kui ametisolev vallavanem Andres Õis (69 häält) ning valiti Kõue vallavolikogu liikmeks ning hiljem Kõue vallavanemaks. Siin Me Elame sai 5 Kõue vallavolikogu 9-st kohast.
Ott Valdma on alates 27. jaanuar 2011 Sotsiaaldemokraatlikku Erakonna liige.
2013. aastal kandideeris ta ühineva Kose valla vallavolikokku SDE nimekirjas, kogudes 239 häält (7% kõigist hääletanutest ning 32% SDE nimekirja häältest) jäädes häälte arvult alla ametis olevale Kose vallavanemale Vello Jõgisoole (260 häält). Oli Kose vallavolikogu liige kuni vallavalitsuse liikmeks kinnitamiseni ning nimetati veebruarist 2014 Kose abivallavanema ametikohale. SDE sai valimistel 4 Kose Vallavolikogu 19-st kohast ning moodustas koalitsiooni koos VL Meie Vald nimekirjaga (4+7).
2017. aastal kandideeris Kose valla vallavolikokku SDE nimekirjas, kogudes 155 häält (5% kõigist hääletanutest ning 33% SDE nimekirja häältest) ning valiti Kose vallavolikogu liikmeks, olles samaaegselt edasi Kose vallavalitsuse liige ning Kose vallavalitsuse abivallavanema ametikohal. Kinnitati Kose valla vallavalitsuse liikmeks ning jätkas samal ametikohal. SDE sai valimistel 3 kohta 19-st ning moodustas koalitsiooni koos VL Meie Vald nimekirjaga (3+9).
2018. aasta märtsis soovisid SDE vallavolikogu liikmed koalitsioonist lahkuda, seoses VL Meie Vald ebaterve käitumise, haridusnõuniku probleemide ning vallavolikogu esimehe koalitsiooni nõrga juhtimisega. VL Meie Vald algatas umbusaldusemenetlused vallavalitsuse liikme Ott Valdma, hariduskomisjoni esimehe Margit Mikule (Mikk) ning vallavolikogu ase-esimehele Astrid Ojasoonile. VL Meie Vald nimekirjaga liitus VL Uus Aeg nimekirjast Tiiu Jalg. Umbusaldusmenetlused läksid läbi ning Ott Valdmal tuli valida, kas jätkata ametnikuna abivallavanema ametikohal ja loobuda vallavolikogu mandaadist või loobuda abivallavanema ametikohast ning jätkata Kose vallavolikogu liikmena. Ott Valdma valis vallavolikogu liikme töö.

Isiklikku

Ott Valdma on abielus ning kolme poisi isa (sünnid 2009, 2011 ja 2016).
Valdma vanemad on Jüri Valdma ja Ene Valdma (Värv). Vanavanemad on Mait Valdma, Maimu Valdma (Peetersmann), Harri Värv ja Linda Värv (Rosenberg).
Järveküla linnus

Järveküla linnamägi ehk Urvaste linnamägi on neemiklinnus Võru maakonnas Antsla vallas Urvaste küla Järverahva talus.

Kirjeldus

Kahe uhtoru vahelisel neemikul asuva linnuse ovaalse kujuga õueala suurus on 3000 m². Kirdepoolsel küljel on otsavall, mille kõrgus välisküljel on 4 m, siseküljel 1,5 m. 
Kaevamiste käigus avastati nõrk 6.-7. sajandi kultuurkiht, mis oli ladestunud valli alla.
Karl Hunnius

Karl Konstantin Hunnius (12/23. oktoober 1766 Tallinn – 1/13. jaanuar 1841 Tallinn) oli Tallinna raehärra aastail 1814–1817.
Ta oli abielus Emilie Friederike Dreyeriga, tema pojad olid Konstantin Hunnius ja Karl Abraham Hunnius.
Sarkandaugava raudteejaam

Sarkandaugava raudteejaam on raudteejaam Riia-Skulte raudteeliinil Riia linna Sarkandaugava asumis aadressil Sliežu iela 2. 
Igapäevaselt peatub seal kakskümmend viis reisirongi; tööpäeviti on seal peatuvate rongide arv kolmkümmend kolm. Jaamas võib toimuda ka kaupade rongidele ning neilt maha laadimine. Jaam asub Riia raudteejaamast 7,5 km kaugusel. Jaamas on kaks elektrifitseeritud teed koos ooteplatvormidega reisirongidele ja kolm teed kaubarongidele. Piletihinnalt kuulub jaam A tsooni.
Aastal 1872 avati Sarkandaugava asumi servas platvorm "Aleksandra Augstumi", millest aastal 1915 sai Sarkandaugava raudteejaam. Jaamast sai alguse Mežaparksi asumisse viiv kitsarööpmeline nn lasteraudtee, mis suleti aastal 1997, teine samasse asumisse viinud raudtee suleti aga aastal 2013.
Maret Purde

Elulugu

Maret Purde on Karl Otsa tütar ja Georg Otsa õde.
Lõpetas 1945 Tallinna 9. Keskkooli, 1951 TÜ arstiteaduskonna, meditsiinikandidaat (1954 TÜ), väitekiri "Eksperimentaalne uurimus pseudoartrooside ja luudefektide ravi kohta luuüdiõõne naelastuse ja vaba luu autotransplantatsiooni abil", meditsiinidoktor (1974, TÜ), väitekiri "Опыт применения эпидемиологического метода в изучении злокачественных опухолей в Эстонской ССР". Oli 1951–54 TÜ aspirant, ka Tartus kiirabiarst, 1954–57 TÜ üldkirurgia kateedri assistent, 1957–59 Vabariikliku Tallinna Onkoloogia Dispanseri kirurg ja org-met kabineti juhataja, 1959–86 Eksperimentaalse ja Kliinilise Meditsiini Instituudi kliinilise onkoloogia osakonna vanemteadur, 1986–93 vanemteadur-konsultant. Juhtis 1966–88 NSVL Meditsiiniakadeemia kasvajate epidemioloogia probleemkomisjoni rinnavähi keskust, 1975–82 osales koostöös Harvardi Ülikooliga Bostonis, 1985–90 Slovakkia Teaduste Akadeemia Vähiinstituudiga. Eesti Vähliidu liige.

Teadustöö

Uurimisvaldkonnad: pseudoartroosid, kroonilised haavandid; haigestumus kasvajatesse, riskitegurid. Üle 110 teadustrükise.
Strassen (Tirool)

Geograafia

Strassenis on laialipillutatud asulad, mis asuvad kas orupõhjas või oru päikesepaistelisel poolel.
Paljassaare poolsaar

Paljassaare poolsaar ehk Paljassaar on poolsaar Tallinna põhjaosas, Paljassaare lahe ja Tallinna lahe vahel, Paljassaare asumis.
Paljassaare poolsaar moodustus inimtegevuse tagajärjel. Aastatel 1912–1917 täideti väin Tükipealse poolsaare ja Väikese Paljassaare vahel uue sõjasadama (Peeter Suure sadama) rajamise käigus süvendamisel saadud pinnasega. 1921. aastal ühendati raudteetammiga Väike Paljassaar ja Suur Paljassaar. Alates 1950. aastatest on Suur Paljassaar ühendatud mandriga algselt prügimäega, sõjaväemaanteega  ja hiljem reoveepuhastusjaama rajamisega.
Paljassaare poolsaarel asuvad kõrvuti Lahesuu sadam ja Paljassaare sadam ning poolsaare tipu pool kasutuseta sadamakoht Katariina kai.
Poolsaarel asuv Paljassaare hoiuala on üleeuroopalise tähtsusega linnuala, kus on registreeritud 229 liiki linde.
Halloween (film)

Auhinnad

"Halloween" kandideeris 1979. aastal Saturni auhinnale parima õudusfilmi kategoorias, kuid kaotas Briti õudusfilmile "Ohvripidu" ("The Wicker Man"; 1973).
2001. aastal paigutus "Halloween" Ameerika Filmiinstituudi koostatud edetabelis 100 Years...100 Thrills 68. kohale.
Chicago Film Critics Association valis "Halloweeni" kõige õudsemate filmide seas kolmandale kohale.
2008. aastal valis filmiajakiri Empire "Halloweeni" kõigi aegade 500 parima filmi sekka.
Messier 96

Messier 96 (ka M96 ja NGC 3368) on spiraalgalaktika, mis asub Lõvi tähtkujus.
Galaktika avastas 20. märtsil 1781 Prantsuse astronoom Pierre Méchain. Méchain teatas oma avastusest Charles Messierile, kes nelja päeva pärast kinnitas leiu ning lisas selle oma kataloogi. Messier 96 on umbes sama massi ja suurusega nagu Linnutee ja asub Maast 35 miljoni valgusaasta kaugusel. Galaktikast lähtuva gammakiirguse kõikumine viitab ülimassiivse musta augu olemasolule galaktika tuumas. Musta augu mass on vahemikus 1,5×10⁶ kuni 4,8×10⁷ Päikese massi.
9. mail 1998 vaadeldi galaktikas toimunud supernoovat SN 1998bu. Supernoova heledus jõudis haripunkti 21. mail 1998 ja hakkas seejärel vähenema. Aasta hiljem tehtud vaatlused näitasid, et see tekitas 0,4 Päikese massi jagu rauda.
Parteivastane grupp

Molotovi, Malenkovi, Kaganovitši ja nendega liitunud Šepilovi parteivastaseks grupiks nimetati Nõukogude ametlikus ajakirjanduses Vjatšeslav Molotovi, Georgi Malenkovi, Lazar Kaganovitšit ja teisi parteitegelasi, kes püüdsid juunis 1957 võtta Nikita Hruštšov maha NLKP KK I sekretäri ametikohalt.
Väheste eranditega olid grupi liikmed vanad Stalini vanad kaasvõitlejad, kelle mõju hakkas pärast NLKP XX kongressi märgatavalt kahanema. Dmitri Šepilov toetas gruppi, öeldes välja isiklikud pretensioonid Hruštšovile.
Kuigi grupis osales rohkem inimesi, koondas NLKP KK pleenumi avanud Georgi Žukov kriitika neljale mehele ning nende Stalini-aegsetele kuritegudele, et ülejäänud Hruštšovi poole üle meelitada (Šepilov ei osalenud repressioonides, kuid Hruštšov, kes pidas teda enda poolt edutatuks, tahtis teda reetmise eest karistada).
Juunis 1957 toimunud pleenumi tulemusena arvati grupi liikmed NLKP Keskkomiteest välja. Aastal 1962 heideti nad parteist välja.
Gruppi kuulusid ka Kliment Vorošilov, Nikolai Bulganin, Mihhail Pervuhhin ja Maksim Saburov, kes esialgu pääsesid kergemalt. Vorošilov jäi 1960. aastani NSVL Ülemnõukogu Presiidiumi esimeheks, Bulganin jäi 1958. aastani NSVL Ministrite Nõukogu esimeheks, Pervuhhin arvati NLKP KK Presiidiumi liikmeks (kuigi ta faktiliselt selle istungitel enam ei osalenud), Saburov alandati tavaliseks Keskkomitee liikmeks. Edaspidi neid siiski karistati, näiteks Bulganin jäeti ilma Nõukogude Liidu marssali auastmest.
Perl

Ülevaade

Tänapäeval kasutatakse Perli muuhulgas süsteemiadministratsiooni, võrguprogrammeerimise ja veebiarenduse alal. Selle võimsus ning lihtsus on tinginud ka Perli suure kasutajaskonna.
Perl pakub mitmeid mugavaid ja kasulikke võimalusi nagu assotsiatiivsete massiivide kasutamine, nimekirjad ja regulaaravaldised. Regulaaravaldiste käsustik on Perlis väga arenenud, seetõttu on seda mugav kasutada automaatselt tekstitöötlusel (text parsing). Tänu sellele on Perl laialt levinud arvutilingvistide seas.

Hello world

Hello world näeb Perlis välja nii:

print "Tere, maailm!\n";
Sensa

Sensa on Ajakirjade Kirjastuse poolt Eestis frantsiisilepingu alusel välja antud ajakiri.
Aastani 2015 andis seda välja Äripäeva kirjastus.
Ilmumine lõpeb 2018. aasta veebruaris.
Oberndorf (Cuxhaven)

Ajalugu

Oberndorf kuulus 1180. aastal loodud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi krooniga – mille katkestas Taani okupatsioon (1712–1715) – ja 1715. aastast alates Hannoveri krooni poolt. Hannoveri kuningriik liidendas hertsogkonna reaaluniooni ja hertsogkonna territooriumist, sealhulgas Oberndorfist, sai osa uuest 1823. aastal loodud Stade ringkonnast.
Canscora alata

Levik

Canscora alata kasvab Indias, Nepalis, Sri Lankas, Tais, Vietnamis, troopilises Aafrikas (Guinea-Bissaust Kesk-Aafrika Vabariigi ja Sudaanist Kongo Demokraatliku Vabariigini), Mosmabiigis jmt riigis.

Taimesaadused

Taim leiab kasutust mitmetes ravipraktikates nagu Unani meditsiin, Ayurveda ja Siddha meditsiin. Taim evib antituberkuloosset, antiinflammatoorset, maksa kaitsvat, mälu parendavat ja kesknärvisüsteemiga seotud haiguslikele seisunditele nagu epilepsia ja hullumeelsus aga ka ängistuse ja neurooside korral soodsaid toimeid. Toimib ka maohammustuste, tuberkuloosi ja leepra korral.
Antituberkuloosne toime baseerub laborisiolaadil Mycobacterium tuberculosis H37RV.
Gripi tuletorn

Gripi tuletorn (norra keeles Grip fyrstasjon) on tuletorn Norras Gripi saarestikus Bratthårskolleni saarel.
Tuletorn ehitati aastatel 1885–1888.
47 meetri kõrgune punane malmist tuletorn seisab 16 meetri kõrgusel valgest kivist alusel. Kõrguselt on tuletorn Norras teisel kohal.
Tornist lähtuv valgus on näha 19 meremiili kaugusele.
Tuletorn sai elektrivarustuse 1932. aastal ja automatiseeriti aastal 1977. Aastal 2000 arvati Gripi tuletorn kultuuripärandi hulka.
Peale tuletorni on kivisel Bratthårskolleni saarel paadikuur ja kaks paadisilda.
Peep Tambet

Peep Tambet (1942–2004) oli Piirissaare poliitik. Aastatel 1996 kuni 2002 oli ta Piirissaare vallavanem, olles seega kõige pikemalt ametis olnud vallavanem Piirissaarel.
Paulo Dybala

Algusaastad

Dybala alustas karjääri 17-aastaselt Argentina klubis Instituto de Córdoba. Instituto mängis toona paremuselt Argentina teises liigas Primera B Nacional.
Oma ainukesel hooajal klubiga tegi ta kaasa 38 kohtumises ja lõi 17 väravat.

Palermo

29. aprillil 2012 siirdus ta Itaalia kõrgliiga klubisse Palermo. Dybala allkirjastas lepingu, mis seoks ta klubiga neljaks aastaks.
2013–14 hooajal aitas ta Palermol tulla Seria B võitjaks. Järgmisel hooajal lõi ta Serie A-s 13 väravat ja jagas 10 resultatiivset söötu, mis tegi temast 2014–15 hooaja parima väravasöötude jagaja.

Juventus

Dybala liitus 4. juunil 2015 Juventusega, sõlmides lepingu viieks aastaks. Üleminekusummaks oli 32 miljonit eurot.
8. augustil debüteeris ta Itaalia superkarikas ja lõi ka debüütvärava, kui Juventus võitis Laziot 2:0. Esimesel hooajal klubiga võitis ta Coppa Italia ja tuli Itaalia meistriks.
27. septembril 2016 lõi ta Meistrite Liiga grupifaasis värava 4:0 võidumängus Zagrebi Dinamoga.
3. aprillil 2017 pikendas Dybala lepingut Juventusega aastani 2022.
2016–17 hooajal lõi ta Meistrite Liiga veerandfinaalis Barcelona vastu kaks väravat, kui itaallased võitisid kodus 3:0.

Koondisekarjäär

Tänu oma juurtele võinuks Dybala kuuluda ka Poola või Itaalia koondisse, kuid ütles, et tunneb ennast argentiinlasena ning on alati unistanud mängida Argentina koondises.
Dybala tegi debüüdi Argentina rivistuses 13. oktoobril 2015, tulles 75. minutil vahetusest MM-i valikmängus Paraguayga. 
Esimese värava lõi ta koondise särgis 20. novembril 2018 sõprusmängus Mehhiko vastu.
Ta kuulus Argentina koondisse 2018. aasta maailmameistrivõistlustel.

Mängustiil

Dybala mängustiili on võrreldud kaasmaalastega Sergio Agüero, Javier Pastore, Carlos Tévez, Omar Sivori ja Lionel Messi, samuti ka Itaalia ründajatega Vincenzo Montella, Alessandro Del Piero ja Roberto Baggio.
2014. aastal nimetas Hispaania spordiajakiri Don Balón Dybalat üheks paljulubavamaks noormängijaks, kes on sündinud pärast aastat 1993.

Isiklikku

Paulo Dybala sündis Laguna Largas Córdobas Argentinas. Tema vanaisa Bolesław Dybała, kes põgenes teise maailmasõja ajal perega Argentinasse, oli pärit Poolast. Dybalal on emapoolse vanaema Da Messa kaudu ka Itaalia juured.
13. augustil 2012 omandas Paulo Dybala Itaalia kodakondsuse.
Büllingen

Büllingen (prantsuse Bullange) on väikelinn ja idapoolseim vald Belgias valdavalt prantsuskeelse Valloonia saksakeelses idaosas Liège'i provintsi (saksa Lüttich, flaami Luik) Verviers' ringkonnas. Linn paikneb Ardennide mäestikus, Hohes Venni künkaahelikust umbes 15 km kagus ja Belgia-Saksamaa piirist 10 km läänes An der Worki (prantsuse Warche) oja kaldal.
Büllingeni valda kuulub koos väikelinna endaga 27 asulat. 1. jaanuari seisuga 2014 elas linnakeses 1211 elanikku ja vallas 5532 elanikku (1.I 2013).

Ajalugu

Keskmisest kiviajast (9000–4000 eKr) pärinevad esimesed asustusjäljed.
Alates 58 eKr kuulus ala Rooma riigi võimu alla. Piirkonnast ehitati läbi Reimsi–Kölni maantee.
Frangi riigi ajal (450–600) kinnistusid praegusajani säilinud külade/valduste nimed. Tollest ajast pärinevad piirkonnas ler-, heim- ja ingen-lõpuga nimed.
648 asutati Malmedy abtkond, mille alla kuulus ka Büllingeni ala.
8. sajandil kujunes An der Worki jõe alamjooksule välja germaani ja romaani keelealade piir. Piki vana roomlaste maanteed tekkisid frankide kuninglikud mõisad: Thommen, Neundorf, Amel, Büllingen. Manderfeld jäi veidi kõrvale.
789 või 790 aastast on teada paiga ürikuline esmamainimine. Echternachi abtkonna kinkeaktis on see kirjas kui "villa Bollingen".
940. aastal Saksa-Rooma keisri Otto I välja antud ürikus on küla mainitud kui Bullinga.
962. aastast kuulus Büllingen nn. "Saksa rahva Püha Rooma liidu" üksteisega lõdvalt seotud maade hulka. Pikkamööda tekkisid väikesed kohalikud feodaalvaldused. Büllingeni maade pärast võitlesid üksteisega Luksemburgi hertsogid, Trieri kuurvürstid ja Schleideni maahärrad.
1200. aasta paiku lülitati Büllingen Luksemburgi Hertsogiriigi koosseisu.
1130–1131 on Büllingeni kiriku esmamainimine.
1348–1350 laastas katk ka sealseid maid. Mõningad külad, näiteks Büllingeni ja Honsfeldi vahel asunud Göttgerath, surid välja.
Ernest Hollings

Ernest Frederick "Fritz" Hollings (1. jaanuar 1922 Charleston, Lõuna-Carolina – 6. aprill 2019) oli Ameerika Ühendriikide poliitik, Demokraatliku partei liige. Ta oli Senati demokraatide liider aastail 1966–2005. 
Ta oli aastatel 1959–1963 Lõuna-Carolina kuberner. Enne seda oli ta asekuberner.
Lehmabande

"Lehmabande" (orginaalpealkiri "Home on the Range") on Walt Disney filmistuudios 2004. aastal valminud täispikk multifilm.
Muusikalise komöödia peategelased on kolm lehma (kellele annavad hääle Roseanne Barr, Judi Dench ja Jennifer Tilly), kes peavad kinni püüdma kurikuulsa karjavarga, et tema eest saadud leiutasuga päästa oma farm.
Filmi pikkus on 76 minutit.
Narzole

Sõpruslinnad

Prantsusmaa – Tenda, alates 1992
Louise Campbell

Printsess Louise, Argylli hertsoginna (Louise Caroline Alberta) (18. märts 1848 – 3. detsember 1939) oli Briti kuningapere liige ning kuninganna Victoria ja prints Alberti 6. laps (4. tütar).

Päritolu ja haridus

Printsess Louise sündis Buckinghami palees ning ta sai tiitliks Tema Kuninglik Kõrgus. Louise ristiti 13. mail 1848 Buckinghami palee erakabelis ning ta ristivanemad olid Mecklenburg-Schwerini hertsog Gustav, Saxe-Meiningeni hertsoginna ja Mecklenburg-Strelitzi suurhertsoginna Augusta.
Louise'i õpetas Windsori lossis guvernant ning hiljem, 20-aastaselt, lõpetas ta Kensington National Art Training Schooli.

Abielu ja lapsed

Printsess Louise abiellus 21. märtsil 1871 Lorne'i markiiga (Argylli krahvi poeg), kes oli samal ajal ka Suurbritannia parlamendi liige. Laulatus toimus Windsori lossi Saint George'i kabelis. 
Abielu oli lastetu, kuna Louise oli teismelisena põetud meningiidi tagajärjel viljatu. Samas levisid ka kuuldused, et markii on homoseksuaalne.

Elu Kanadas

1878. aastal pakuti Louise abikaasale Kanada peakuberneri ametikohta ning paar kolis Kanadasse. Louise oli Kanadas äärmiselt populaarne, reisides kogu riigis ja ka USA-s.

Argylli hertsoginna

24. aprillil 1900 seoses kaheksanda Argylli krahvi surmaga sai markiist uus Argylli krahv ning Louise'ist Argylli krahvinna.
1914. aastal suri markii kopsupõletikku ning lesestunud Louise külastas kogu esimese maailmasõja vältel Kanada armee väeosi.

Elu lõpuaastad

Louise suri 3. detsembril 1939 Kensingtoni palees Londonis 91-aastaselt. Tema soovil ta surnukeha tuhastati ning tuhk maeti Frogmore'i kuninglikku surnuaeda.
Elgi (eesnimi)

Elgi on naisenimi.
2019. aasta seisuga oli see Eestis esinemissageduselt 523. naisenimi. 1. jaanuari 2019 seisuga oli Eestis eesnimi Elgi 193 naisel.
Flindersi Ülikool

Flindersi Ülikool (inglise keeles Flinders University) on ülikool Austraalias Adelaide'is. Ülikool on nimetatud briti meresõitja ja kartograafi Matthew Flindersi järgi.
Ülikool asutati 1966.
Ülikoolis õpib umbes 15 000 õpilast (2007) ja seal töötab 631 õppejõudu.
Margus Pärtlas

Elulugu

Margus Pärtlas lõpetas 1982 Tallinna Muusikakeskkooli, 1987 Tallinna Riikliku Konservatooriumi, 1992 aspirantuuri N. A. Rimski-Korsakovi nimelise Peterburi Riikliku Konservatooriumis, kunstiteaduste kandidaat (1992, samas), väitekiri "Симфонии Эдуарда Тубина: тематизм и формообразование".
Oli 1987–89 ja 1992–93 Eesti Muusikaakadeemia muusikateooria kateedri vanemõpetaja, 1993–2003 muusikateooria dotsent, 2004 professor, alates 2003 ka õppe- ja teadusprorektor. 1999–2000 viibis Fulbrighti uurimisstipendiumiga Põhja-Texase Ülikoolis. Õpetanud muusikateoreetilisi aineid ja kursust Eduard Tubina muusikast.

Teadustöö

Uurimisvaldkond: Eduard Tubina looming; muusikateooria ja -analüüsi üldprobleemid. Eesti Teadusfondi grant "Eduard Tubin 20. sajandi. heliloomingu kontekstis" (2002–2005). Rahvusvaheliste teaduskonverentside korraldaja (Tallinna rahvusvahelised muusikateooria konverentsid, "Eduard Tubin 100"). Eesti Muusikateaduse Seltsi liige (esimees 1997–2003). 16 teadustrükist, sh monograafiat.

Isiklikku

Tema abikaasa on muusikateadlane Žanna Pärtlas.
Ernst Erdmann

Ernst Erdmann (25. september 1878 Peterburi – 27. märts 1939 Tallinn) oli eesti kohtunik.
Ta lõpetas Peterburi ülikooli õigusteaduskonna, cand. jur. Korporatsioon Nevania vilistlane.
Aastatel 1910–1911 oli ta Novgorodi 2. jaoskonna linnakohtunik, 1911–1917 Tallinna-Haapsalu 7. ringkonna rahukohtunik, 1917–1919 Tallinna ringkonnakohtu tsiviilosakonna liige, 1919 Kohtuministeeriumi Kodifikatsiooniosakonna nõunik, 1920 Eesti-Vene segakomisjoni nõuandja, 1921 sama komisjoni liige, alates aastast 1922 Kohtukoja Tsiviilosakonna liige.